**ՏԵՔՍՏԻ ՄԱՍԻՆ**

Մարդիկ իրենց մտքերն արտահայտում են նախադասությունների միջոցով։ Եթե մեկ միտք է արտահայտվում, նախադասությունը պարզ է։ Օրինակ` *Հայերենը ստեղծվել է մարդկային հոգին ազնվացնելու համար* (Վիլյամ Սարոյան)։ Եթե մեկից ավելի մտքեր են արտահայտվում, նախադասությունը բարդ է։ Օրինակ` *Ճոխ է հայոց լեզուն, և առատորեն կվար ձատրվի նա, ով կուսումնասիրի այն* (Ջորջ Բայրոն)։

Մի քանի նախադասություններ (պարզ և բարդ), որոնք մեկ նյութի մասին են, միանալով կազմում են տեքստ։

 Տեքստը շարադրանքի երկու հիմնական ձև ունի` արձակ և չափածո։

Արձակը ազատ, սովորական խոսքի շարադրանքն է։ Այդ խոսքով են մարդիկ հաղորդակցվում, իրար մի բան պատմում, առաջարկում, խնդրում, նկարագրում, բնութագրում, կար գադրում և այլն։

Արձակ տեքստի նախադասությունները տողերը լցնում են ամբողջ երկարությամբ։ Արձակ են, օրինակ, քո դասագրքի հեքիաթները։

Արձակ են շարադրվում ոչ միայն գեղարվեստական ստեղ ծագործությունները, այլև դասագրքերի նյութերը, գիտական աշխատությունները, լրագրերը, պայմանագրերը և այլն։

Չափածոն (բառը նշանակում է «չափված, չափի բերված») տարբերվում է արձակ խոսքից։ Բանաստեղծական խոսքով հեղինակն արտահայտում է իր հուզումները, զգացմունքները, տրամադրությունը։ Չափածո են քո դասագրքի «Առակս ի՞նչ կցուցանե» բաժնի որոշ առակներ, «Երգ ու տաղ» բաժնի բանաստեղծությունները։

Մարդիկ չափածո չեն խոսում. այն խոսքի ոչ բնական ձև է։